laion/Wikipedia-Exotic huggingface dataset:
יחסי טורקיה–ירדן

יחסי טורקיה–ירדן (בטורקית: Türkiye-Ürdün ilişkileri, בערבית: العلاقات الأردنية التركية) הם יחסי החוץ בין הרפובליקה הטורקית ובין הממלכה הירדנית ההאשמית. בשנת 1516 כבש הסולטאן סלים הראשון את שטחי הסולטנות הממלוכית, ובכלל זה את אזור ירדן, לאחר שהביס את הממלוכים בקרב מרג' דאבק, כחלק מהמלחמה הממלוכית-עות'מאנית. לאחר מכן שלטה האימפריה העות'מאנית באזור, עד לשלהי מלחמת העולם הראשונה, עת הובס צבא האימפריה העות'מאנית על ידי כוחות הצבא הבריטי, אשר הסתייע בבני השושלת ההאשמית, אשר לחמו לצידם כחלק מהמרד הערבי, וקיבלו בתמורה את השליטה באמירות עבר הירדן, אשר מאוחר יותר הוכרזה כממלכה. היחסים הדיפלומטיים בין המדינות כוננו באמצעות חתימת "חוזה הידידות" ב-11 בינואר 1947. שגרירות טורקיה בעמאן פועלת מאז ה-28 באפריל 1947. היחסים בין המדינות מבוססים על הבסיס האיתן של קשרי האחווה בין הטורקים והירדנים, ולמעלה מ-40 הסכמים ותזכירי הבנות נחתמו בין המדינות עד היום, המציבים את המסגרת החוקית של שיתוף פעולה דו צדדי. חקיקת הסכם הסחר החופשי וההסכם לפטור מוויזה בשנת 2009 שידרגו את רמת היחסים. הסכם הסחר החופשי נכנס לתוקף במרץ 2011. היחסים הכלכליים והמסחריים בין המדינות נמצאים במגמת צמיחה, והיקף הסחר הגיע ל-815 מיליון דולר בשנת 2013. היקף ההשקעות הטורקיות בירדן עומד על כ-300 מיליון דולר, והערך הכולל של עבודות קבלנות שביצעו חברות טורקיות מאז שנת 2000 הגיע ל-2,4 מיליארד דולר. טורקיה פועלת בשיתוף פעולה וסולידריות עם ירדן לקידום השלום והיציבות באזור. שיתוף פעולה תרבותי מהווה היבט חשוב ביחסים הדו-צדדיים בין המדינות. מרכז התרבות הטורקי של יונוס אמרה, שנחנך בשנת 2011, מציע קורסים בשפה הטורקית בהשתתפות למעלה ממאה ירדנים, ומארגן פעילויות תרבות שונות. המחלקה לשפה הטורקית באוניברסיטת ירדן הוקמה בשנת 2010. כ-3,500 אזרחים טורקים מתגוררים בירדן. טורקיה מחזיקה בירדן שגרירות בעמאן בלבד, ואילו ירדן מחזיקה בטורקיה שגרירות באנקרה וקונסוליות באיסטנבול ובאיזמיר. אתר משרד החוץ הטורקי אתר על יחסי מדינות
סדריק גרולה

סדריק גרולה (בצרפתית: Cédric Grolet, נולד ב-28 באוגוסט 1985 פירמיני) הוא שף קונדיטור (פטיסיה) צרפתי, החל משנת 2012 מכהן כשף פטייסייה ראשי בבית המלון "לה מריס" (Le Meurice) בפריז. קינוחיו של גרולה מתמקדים בפירות ובפירושים חדשים לקינוחים מסורתיים צרפתים. הוא נודע ביצירת קינוחים שיש להם דמיון לפירות שמהם נוצרו. הוא נעזר לשם כך בקליפה דקה של שוקולד לבן וצביעה עדינה כדי משחזר את המראה ואת המרקם של פירות כמו לימונים, תפוחים ותאנים. במרץ 2018 הוא פתח את חנות הפטיסרי הראשונה שלו בתוך המלון "לה מריס" בפריז. סדריק גרולה נולד בשנת 1985 בפירמיני במחוז לואר. למד בישול מגיל 12 במטבח של המלון של סביו באנדרזייה-בוטאון במחוז הולדתו. בגיל 13 היה לחניך מטבח ובגיל 14 התחיל להתמחות במגדנאות. הוא סיים בשנת 2002 לימודי קונדיטוריה עם תעודת במקצועות האפייה, ייצור השוקולדים והגלידות בבית ספר ב-לה פווי אן-ולה. בשנת 2004 זכה בתעודה נוספת ואחר כך בתעודת הסמכה (brevet technique) בבית הספר הלאומי הגבוה לפטיסריה ENSP באיסנז'ו. מאז הוא הצטיין בתחרויות רבות. בשנת 2006 הגיע לפריז כדי להצטרף לצוותי השף "פושון" למשך חמש שנים. הוא עורר את תשומת לבם של השפים כריסטוף אדאן, בנואה קובראן וכריסטוף אפר שצירפו אותו למסעותיהם בכל רחבי העולם כדי להשתתף בהכנת הסגל של הבוטיקים החדשים של פושון. אחרי שנה הועלה לתפקיד אחראי בתחום המחקר והפיתוח בחברה. עם יצירותיו הקולינריות ניתן לציין אפרסק עם חלב שקדים, טארט משמש-רוזמרין, באבא עם אתרוג צהוב, מדלנים עם ברגמוט, אקלר יסמין-תפוז, אקלר אבוקדו-קוקס, טארט סופלה-בננה וכו'. 2015 - הוכתר כ"פטיסייה הטוב ביותר" של השנה" על ידי המגזין Magazine Le Chef 2016 - הפרס "רלה דסר" (Relais desserts) למגדנאי הטוב ביותר בצרפת 2016 - המגדנאי הטוב ביותר - בטקס פרסי הגסטרונומיה והיינות בליון 2017 - הפרס השנה של המגזין "אומניבור " 2017 - תואר המגדנאי הטוב ביותר בעולם - נבחר על ידי les Grandes Tables du Monde 2018 - נבחר לשף פטיסייה הטוב ביותר - על ידי המדריך הגסטרונומי "גו-מיו" 2018 - נבחר לשף פטיסייה הטוב ביותר בעולם - על ידי האיגוד the World's 50 Best Restaurants Fruits - ספר גסטרונומי המציג את קינוחיו המבוססים על פירות מדיה וקבצים בנושא סדריק גרולה בוויקישיתוף סדריק גרולה, ברשת החברתית אקס (טוויטר) סדריק גרולה, ברשת החברתית אינסטגרם כתבה ב Independent My life in food סדריק גרולה - קינוחי הפירות שלו - במגזין ווג Kristen Bateman - Surreal Fruit Pastries Have Made This Chef an Instagram Star 18.10.2017 סרטון - Pâtisseries d'aujourd'hui et de demain 6.6.2016 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סדריק גרולה".
יחסי טורקיה–לבנון

יחסי טורקיה–לבנון (בטורקית: Lübnan-Türkiye ilişkileri; בערבית: العلاقات اللبنانية التركية) הם היחסים הדיפלומטיים בין הרפובליקה הטורקית ובין הרפובליקה הלבנונית. אף כי העניינים בין אנקרה לביירות מעולם לא היו מתוחים, היחסים בין טורקיה ללבנון היו ברובם רדומים וקרים בגלל השקט של ראש הממשלה הטורקי כלפי האינתיפאדה השנייה ובגלל קרבתה לישראל. עם זאת, ביחסים בין המדינות יש תקווה לשיפור היחסים בגלל פעולותיו של רג'פ טאיפ ארדואן במהלך מבצע עופרת יצוקה. כמו כן, שתי המדינות קשורות בהיסטוריה משותפת, מכיוון שלבנון קיבלה את עצמאותה מסוריה העות'מאנית. האימפריה העות'מאנית, שלטה בלבנון כחלק מווילאייט סוריה, ולבנון נחשבה כאזור המגוון ביותר באימפריה העות'מאנית. היו כמה מתחים אתניים ודתיים, ובמיוחד מלחמת האזרחים הידועה לשמצה בהר הלבנון בשנת 1860 שהרסה את לבנון, ובעקבותיה העות'מאנים הטילו שליטה קפדנית עוד יותר בלבנון. ממשלת טורקיה בראשות רג'פ טאיפ ארדואן רואה את חזבאללה, המגובה על ידי איראן, באורח שלילי, המבוסס על טראומה היסטורית בלבנון והאיום על מורשת טורקית בלבנון. לכן טורקיה ביקשה לקיים קשר הדוק יותר עם לבנון, כדי לנטרל את ההשפעה האיראנית בתוך לבנון. זרם לוחמי חזבאללה המגיעים לסוריה נלחמים נגד הצבא הסורי החופשי המגובה על ידי הטורקים הוא גם הסיבה לכך שטורקיה מנסה ליצור קשרים חזקים יותר עם לבנון כדי להחליש את תפקידה של איראן בלבנון. לבנון הייתה המדינה הערבית הראשונה שהכירה ברצח העם הארמני בשנת 1997, שמוכחש על ידי טורקיה. מה שדרדר את מערכת היחסים בין שתי המדינות לשפל. טורקיה מחזיקה בלבנון שגרירות בביירות בלבד, ואילו לבנון מחזיקה בטורקיה שגרירות באנקרה וקונסוליה כללית באיסטנבול. http://www.iran-daily.com/1385/2667/pdf/i7.pdf https://www.voanews.com/a/ap-turkey-lebanon-hezbollah-should-leave-syria/3655262.html אתר על יחסי מדינות
יבגני סאבין

יבגני לאונידוביץ' סאבין (ברוסית: Евгений Леонидович Савин; נולד ב-19 באפריל 1984) הוא כדורגלן עבר רוסי, בלוגר ופרשן כדורגל. הוא החל את הקריירה שלו בליגות הנמוכות ברוסיה. בשנת 2006 ערך את הופעת הבכורה שלו בליגת העל הרוסית במדי אמקאר פרם. כמו כן, הוא שיחק בנבחרת רוסיה בכדורגל עד גיל 21 ובנבחרת האולימפית. הוא נקרא לסגל נבחרת רוסיה בשנת 2007 ואז שוב ב-2009, התאמן אך לא שיחק בשום משחק בנבחרת. בסוף שנת 2015 החל לעבוד כפרזנטור ופרשן בערוץ Match TV. בשנת 2021 הקים את מועדון הכדורגל המקצועני קרסאווה ששיחק בעונת 2021/2022 בליגה הלאומיית השנייה והוא שימש כנשיא הקבוצה. יבגני נולד בעיר בלאוזרסק שבמחוז וולוגדה. הוא בוגר האקדמיה לכדורגל של קבוצת אירטיש טובולסק, שמומנה על ידי מפעל פטרוכימי מקומי, שבו עבדו הוריו. אחרי הצלחה יחסית בטורנירים מקומיים הוזמן לשחק בשורות קבוצת רוטור וולגוגרד. לאחר מכן שיחק בקבוצות הנוער של לוקומוטיב מוסקבה וריאזאן. ב-2004 עבר לטומסק שעמה העפיל לליגת העל הרוסית בכדורגל. בשנים 2006—2007 שיחק באמקאר פרם שבמדיה הבקיע 6 שערים בעונת 2006 והיה למלך השערים של הקבוצה. באוגוסט 2007 צסק"א מוסקבה התעניינה בו, אך אמקר סירבה לשחררו. בינואר 2008 חתם בקריליה סובייטוב סמרה לארבע שנים. את הופעת הבכורה ערך בניצחון קבוצתו 3:0 על טרק ב-14 במרץ 2008. סאבין הבקיע את השער הראשון במשחק. בסמרה שיחק עד קיץ 2011 ובמידה הבקיע 23 משחקים ב-103 הופעות. ב-16 באוגוסט 2011 חזר לטומסק. בינואר 2012 שוחרר מטומסק והוא עבר לאורל.אך בפברואר 2013 עבר שוב, הפעם לארסנל טולה. במדי ארסנל הבקיע 20 שערים ב-33 הופעות. בינואר 2014 עבר למזרח הרחוק, כשחתם בלוץ' ולדיווסטוק. בקיץ 2014 חתם בטיומן מליגת המשנה ובשנת 2015 פרש ממשחק. בשנת 2015 הצטרף לצוות פרשני הספורט של ערוץ Match TV. בקיץ 2018 היה פרשן הערוץ הראשון במשחקי מונדיאל 2018. בשנת 2018 הצטלם לסרטו של דנילה קוזלובסקי, "המאמן", בתפקיד חלוץ קבוצת ספרטק מוסקבה. מאוגוסט 2018 מנהל וידאו בלוג מוצלח באתר יוטיוב, על הכדורגל ברוסיה בשם "קרסאווה" («КраСава»). ב-8 בדצמבר 2020 הכריז על הקמת מועדון כדורגל מקצועני בשם "קרסאווה", שנרשם להשתתפות בליגה הרוסית השנייה בכדורגל. ב-13 בפברואר 2021 הכריז שיורי סיומין ישמש כמאמן-יועץ. ב-20 בפברואר הודיע כי הקבוצה תייצג את העיר אודינצובו, שבפרברי מוסקבה, אך בהמשך הקבוצה עברה לעיר ז'וקובסקי. באפריל 2022, הרשויות במחוז מוסקבה יצאו נגדו אחרי שפרסם סרטון בערוץ היוטיוב שלו ובו ראיין כדורגלנים אוקראיניים וניסה להבין מדוע קהילת הכדורגל הרוסית שותקת ואינה פוצה פה נגד הפלישה הרוסית לאוקראינה. בעקבות הסרטון הרשויות במדינה אילצוהו לעזוב את רוסיה. מדיה וקבצים בנושא יבגני סאבין בוויקישיתוף יבגני סאבין, ברשת החברתית אקס (טוויטר) יבגני סאבין, ברשת החברתית אינסטגרם יבגני סאבין, סרטונים בערוץ היוטיוב יבגני סאבין, באתר Transfermarkt יבגני סאבין, באתר Soccerway יבגני סאבין, באתר WorldFootball.net יבגני סאבין, באתר FootballDatabase.eu פרופיל המאמן, באתר Transfermarkt רומן רוזנבלט‏, התינוקות של הידינק, באתר וואלה, 12 במרץ 2007 Савин начинал карьеру в бутсах Осинова צסק"א בפסגת הטבלה, שלוש קבוצות צמודות אליה, באתר ‏מאקו‏, 29 במאי 2011 Евгений Савин создаст клуб «Красава» в ПФЛ в 2021 году, sports.ru Юрий Семин станет тренером-консультантом клуба "Красава" Российская газета Футбольный клуб блогера Евгения САВИНА будет играть в Одинцово odintsovo.info ЯРМОЛЕНКО. ВОЙНА. Почему МОЛЧАТ ФУТБОЛИСТЫ В РОССИИ Yarmolenko. The war. Speechless Russian players
גרשון בקון

גרשון בקון (נולד ב-17 בדצמבר 1948 בפילדלפיה, ארצות הברית) הוא היסטוריון, חוקר תולדות יהדות מזרח אירופה, פרופסור בדימוס באוניברסיטת בר-אילן. גרשון בקון נולד ב-17 בדצמבר 1948 בפילדלפיה, ארצות הברית. בשנת 1981 הוא עלה לישראל. החל מאותה שנה הוא מכהן כפרופסור חבר באוניברסיטת בר-אילן. לבקון ולרעייתו ארבעה ילדים. בשנת 1972 קיבל בקון הסמכה לרבנות מבית המדרש לרבנים באמריקה את לימודיו האקדמיים בתחום ההיסטוריה היהודית הוא השלים באוניברסיטת קולומביה, ניו יורק, שם הוענק לו בשנת 1979 התואר דוקטור לפילוסופיה. כמו כן, הוא למד והשלים תואר שני בספרות עברית, תואר ראשון בלימודי המזרח התיכון העתיק ותעודת הוראה. בקון שולט בשפות: עברית, אנגלית, יידיש, צרפתית, גרמנית, פולנית ורוסית. ההיסטוריה הפוליטית, החברתית והאינטלקטואלית/דתית של יהודי פולין ורוסיה במאה ה-19 וראשית המאה ה-20 עם דגש מיוחד על התקופה בין שתי מלחמות העולם תולדות היהדות האורתודוקסית במזרח אירופה תולדות הרבנות באירופה ובארצות הברית תולדות נשים יהודיות בפולין תנועות פוליטיות ואידאולוגיות ביהדות אירופה במאה ה19 והמאה ה-20 החל משנת 1981 ועד לשנת 2017, עת פרש לגמלאות, שימש גרשון בקון כפרופסור חבר במחלקה לתולדות ישראל באוניברסיטת בר-אילן. בשנים 1998–2001 שימש כראש המחלקה. במקביל כיהן בתפקידים ציבוריים, אקדמיים וקהילתיים רבים. ביניהם: עורך ראשי של כתב העת הדו-לשוני "גלעד" לחקר יהדות פולין, בהוצאת המכון לחקר התפוצות באוניברסיטת תל אביב, החל משנת 2016 בעל הקתדרה לחקר יהדות פולין ותרבותה ע"ש מרסל ומריה רוט, במחלקה לתולדות ישראל ויהדות זמננו, אוניברסיטת בר-אילן חבר הנהלה, קרן קלר, חבר הנהלת האיגוד העולמי למדעי היהדות, 2009-2001 חבר מערכת כתב-עת מדעי היהדות/ Jewish Studies, 2009-2005 חבר הנהלת הארכיון המרכזי לתולדות העם היהודי (נציג החברה ההיסטורית הישראלית), 2009-2004 חבר מערכת בינלאומית, Scripta Judaica Cracoviensa, 2002 חבר מערכת של אנציקלופדיית ייווא ליהודי מזרח אירופה; ראש החטיבה על "פולין, 1939-1795", 2008-2001 בעל הקתדרה לתולדות הרבנות באירופה בדורות האחרונים ע"ש קליין, אוניברסיטת בר-אילן חבר מועצת החברה ההיסטורית הישראלית, 2003-2000 ראש המכון לחקר הציונות הדתית, אוניברסיטת בר-אילן, 1998-1997 פוליטיקה ומסורת, אגודת ישראל בפולין, מרכז זלמן שזר, 2005 מחקרים בתולדות יהודי אשכנז, הוצאת אוניברסיטת בר-אילן, 2008 בר-אילן - ספר השנה למדעי הרוח, כד-כה, הוצאת אוניברסיטת בר-אילן, 1989 תולדות עם ישראל והחברה היהודית בת זמננו, בעריכת גרשון בקון ואחרים, האיגוד העולמי למדעי היהדות, 2009 Gershon Bacon - פרסומים פרסומיו של גרשון בקון בספרייה הלאומית מצגת שהכינו סטודנטים בבר-אילן למסיבת הפרישה שלו, 2017 גרשון בקון, קורות חיים - פרופסור גרשון בקון סגל אקדמי, המחלקה לתולדות ישראל ויהדות זמננו, אוניברסיטת בר-אילן גרשון בקון - דף מחבר, הוצאת אוניברסיטת בר-אילן
בית הקברות היהודי הישן בפראג

האם התכוונתם ל... בית הקברות היהודי העתיק בפראג בית הקברות היהודי בפראג-ז'יז'קוב
פרארי S 159

פרארי S 159 (באיטלקית: Ferrari 159 S) היא מכונית ספורט מתוצרת יצרנית מכוניות הספורט והמרוץ האיטלקית פרארי אשר יוצרה בשנת 1947 באיטליה. "פרארי S 159" הייתה הדגם השני שייצרה "פרארי", הדגם היה למעשה "פרארי 125 S" עם מנוע גדול יותר והבדלים קוסמטיים קלים מאוד. יוצרו 2 יחידות. 2 נוסעים. שלדת מסגרת צינורית מפלדה. מנוע קדמי. מנוע בנזין. סוג הנעה: הנעה אחורית. 3 קרבורטורים מתוצרת "וובר" מסוג 32DCF. בלמי התוף הורכבו מלפנים ומאחור. מתלה - מתלה עצם עם קפיצי עלים רוחביים מלפנים וציר חי מאחור ובולמי זעזועים הידראוליים מסביב. קיבולת מכל דלק - 72.1 ליטר. דגם ה-"פרארי S 159" התחרה לראשונה עבור פרארי (קבוצת מרוצים) ב-15 באוגוסט 1947 במרוץ "Pescara Circuit" (אנ') כשנהג החברה, פרנקו קורטזה, הגיע למקום השני. פרארי 195 אינטר מדיה וקבצים בנושא פרארי S 159 בוויקישיתוף שנת 1947 - השנה הראשונה של פרארי modelfoxbrianza.it/1947_Ferrari פרארי שנת 1947 / ראו "פרארי S 159" classiccarcatalogue.com/FERRARI "פרארי S 159" topspeed.com/cars/ferrari-159 "פרארי S 159" auto.ferrari.com/it_IT/modelli-auto-sportive/modelli-del-passato/159-s "פרארי S 159" autoevolution.com/cars/ferrari-159-s-1947
הבחירות הפרלמנטריות באסטוניה 1995

הבחירות הפרלמנטריות באסטוניה 1995 התקיימו ב-5 במרץ 1995. תוצאות הבחירות ריסקו את מפלגות הקואליציה למעט מפלגת הרפורמה, ממשיכתה של המפלגה הליברלית הדמוקרטית האסטונית. הזוכה הגדולה של בחירות אלה הן מפלגת הקואליציה ואיחוד העם האסטוני שרצו יחדיו וזכו ב-41 מושבים, כמות המושבים הגבוהה ביותר שמפלגה זכתה בבחירות אי פעם באסטוניה. לעומת זאת, הריצה המשותפת של מפלגת העצמאות יחד עם מפלגת מולדת הייתה כישלון מוחלט ושתי המפלגות יחדיו זכו רק ב-8 מושבים. תבוסת מפלגות הימין ששלטו לא הפתיעה, שכן מפלגות הקואליציה כבר הובסו בבחירות המקומיות ב-1993. מרבית הבוחרים לא התלהטו ממדיניות הטיפול וההלם של השערוריות בקואליציה, שכבר הביאו לפיטוריו של ראש הממשלה מארט לאר. ראשות הממשלה של לאאר התאפיינה גם בקטטות פנימיות בין שותפים לקואליציה כמו גם קבוצות שונות במפלגתו, מה שהביא לפרישת חלק מחברי מפלגתו. Nohlen, D & Stöver, P (2010) Elections in Europe: A data handbook, p574 ISBN 978-3-8329-5609-7 RIIGIKOGU VALIMISED 1995: erakonnad lubasid valijatele kõike alates omandireformist kuni surmanuhtluseni
Small Talk

Small Talk הוא סינגל שהוקלט על ידי הזמרת-יוצרת האמריקאית קייטי פרי. השיר יצא לאור ב-9 באוגוסט 2019, על ידי חברת התקליטים קפיטול רקורדס כסינגל מתוך האלבום Smile. במהלך חודש יולי 2019, חשף צ'ארלי פות' כי כתב שיר לפרי. ב-6 באוגוסט, פרסמה פרי ברשתות החברתיות שלה כמה משפטים עם ההאשטאג "#SmallTalk": "זה לא מוזר / שראית אותי עירומה / היו לנו שיחות על לנצח / עכשיו זה על מזג האוויר בסדר". הווידאו קליפ הרשמי של "Small Talk" בוים על ידי טאנו מוינו. מידע על הסינגל "Small Talk" באתר מיוזיק בריינז מילות השיר "Small Talk" באתר Genius סרטון השיר "Small Talk" באתר יוטיוב מידע על השיר "Small Talk" באתר iTunes Ellie Goulding – Small Talk (באנגלית), נבדק ב-2020-05-21 Connor Perrett, Katy Perry Teases ‘Small Talk’ In New Instagram Post & Fans Think It’s A New Song, inquisitr.com, ‏6 באוגוסט 2019
יחסי הוותיקן–סרביה

יחסי הכס הקדוש–סרביה הם יחסי החוץ שבין הכס הקדוש לסרביה. שתי המדינות כוננו יחסים דיפלומטיים במרץ 1919. לכס הקדוש יש שגרירות בבלגרד, ואילו לסרביה מחזיקה בשגרירות לכס הקדוש ברומא. הכס הקדוש החליט לעכב את ההכרה בקוסובו כחלק מההסכם עם רוסיה והכנסייה האורתודוקסית הרוסית, דבר שהביא להתחממות יחסי הוותיקן-סרביה. מאידך, לעיתים קרובות היחסים בין המדינות היו צוננים, בשל היחסים הטובים של הכס הקדוש עם קרואטיה ברגעים קשים בתולדות סרביה. Serbian Ministry of Foreign Affairs: direction of the Holy See’s embassy in Belgrade Serbian Ministry of Foreign Affairs: direction of the Serbian embassy to the Holy See Vatican consistent in non-recognizing Kosovo
כוכבים ופסים לנצח

כוכבים ופסים לנצח (באנגלית: The Stars and Stripes Forever; רמז לדגל ארצות הברית) הוא מארש מאת המלחין ג'ון פיליפ סוזה. המארש, שחובר בשנת 1896, נקבע על ידי בית הנבחרים של ארצות הברית למארש הלאומי הרשמי של ארצות הברית. סוזה כתב כי חיבר את המארש בחג המולד של 1896, כאשר שהה על אונייה בדרכו חזרה לארצות הברית לאחר חופשה באירופה. השמעת הבכורה של המארש התקיימה ב-14 במאי 1897 בפילדלפיה והוא התקבל מיד באהדה. בעסקי השעשועים נודע המארש כ"קוד אסון", התזמורת הונחתה לנגן את המארש כאיתות אזעקה בעת אירוע מסכן חיים כגון שרפה באולם ונגינתו היוותה איתות לסדרנים לפנות את הקהל במהירות. שימוש מפורסם בנגינת המארש היה בעת השרפה באוהל הקרקס בהרטפורד ב-1944. למארש נכתבו גם מילים, אף שאלו אינן מושרות בדרך כלל והביצוע המקובל הוא ביצוע כלי בלבד. במרש זה ניתן למצוא את אחד מתפקידי הסולו הבודדים לפיקולו. החלק השלישי של המארש (Trio) קיבל את התמליל "Here We Go" ומשמש כהמנון אוהדי כדורגל ובפרט כהמנון מועדון הכדורגל אברטון. תזמורתו של סוזה, כפי שהוקלטה על ידי תומאס אלווה אדיסון בשנת 1909 תזמורת חיל הנחתים של ארצות הברית מדיה וקבצים בנושא כוכבים ופסים לנצח בוויקישיתוף על המרש באתר תזמורת חיל הנחתים של ארצות הברית National March of America: The Stars and Stripes Forever! חוק הקונגרס הקובע את היצירה כמארש הלאומי הרשמי Things You Should Know About: Circus Disasters Merle Evans and the Great Circus Disaster המנון קבוצת אברטון, סרטון באתר יוטיוב
עונג שבת (סרט)

עונג שבת (2003) הוא סרט ישראלי עלילתי קצר (21 דקות). הסרט הופק כעבודת הגמר של מיכל ברזיס ועודד בן נון במסגרת לימודיהם בבית הספר סם שפיגל לקולנוע ולטלוויזיה, ירושלים. הסרט זכה במספר פרסים, ונבחר במקום השני ברשימת "עשרת סרטי בית הספר הטובים ביותר בכל הזמנים" על ידי ועדת מומחים מטעם בית הספר, לרגל ציון 15 שנים להקמת בית הספר. עלילת הסרט מתרחשת בליל שבת, כאשר בחורה דתייה בשם רחל חומקת מבית הוריה לבילוי אסור עם חברותיה החילוניות. כשהבילוי משתבש והופך לסיוט, על רחל לשאת בתוצאות השקר וההסתרה. פרס ראשון - פסטיבל לודג', פולין 2003 פרס התסריט - פסטיבל מינכן לסרטי סטודנטים, 2003 פרס ראשון בפסטיבל מונטוידאו 2004 פרס חבר השופטים בפסטיבל פואטייה, 2004 ציון לשבח בפסטיבל ירושלים, 2003 פרס סרטי שפירא, 2003 הוקרן בפסטיבל קלרמונט פראנד, 2004 ובפסטיבל הסרטים טרייבקה 2004. "עונג שבת", במסד הנתונים הקולנועיים IMDb (באנגלית) "עונג שבת", באתר אידיבי "עונג שבת", במסד הנתונים הקולנועיים KinoPoisk (ברוסית) טריילר של הסרט באתר של עודד בן נון
הר שפר

הַר שָׁפֶר הוא אתר מקראי, מתחנות נדודי בני ישראל במדבר. שמו מופיע בספר במדבר, פרק ל"ג, פסוקים כ"ג–כ"ד: ”וַיִּסְעוּ מִקְּהֵלָתָה וַיַּחֲנוּ בְּהַר שָׁפֶר: וַיִּסְעוּ מֵהַר שָׁפֶר וַיַּחֲנוּ בַּחֲרָדָה”. בני ישראל הגיעו אל הר שפר מקהלתה, לאחריו המשיכו במסעם וחנו בחרדה. לדעת התרגום המיוחס ליונתן שם המקום נקרא כל על שם פירותיו הנאים: ”טַוְורָא דְשַׁפִּירַן פֵּירוֹי” - הר שנאים פירותיו. יש המזהים את הר שפר עם מקום הנקרא כיום 'ג'בל עריף א-נקה', הר במערב הר הנגב, שנמצא כיום בשליטת מצרים.[דרוש מקור]
עונג שבת (פירושונים)

האם התכוונתם ל... עונג שבת – מצווה לפיה על יהודי להתענג במזון ובשתייה בשבת עונג שבת (ארכיון) – ארכיון שאסף מידע על יהודי גטו ורשה ושאר ערי פולין בתקופת מלחמת העולם השנייה עונג שבת (בלוג) – בלוג ישראלי פופולרי בעריכת דוד אסף העוסק בעיקר בנושאי תרבות עונג שבת (סרט) – סרט שהופק על ידי בית הספר סם שפיגל לקולנוע ולטלוויזיה עונג שבת (עיתון) – הביטאון התורני של הרב עובדיה יוסף באמצעות יום ליום עונג שבת (עלון) – עלון מעלוני פרשת השבוע, היוצא לאור אחת לשבועיים בתל אביב עונג שבת (אגודה) – אגודה ישראלית מיסודם של חיים נחמן ביאליק ואלחנן ליב לוינסקי עונג שבת - תוכנית רדיו באקו 99 FM בהגשת שרה ב"ק
אברהם גאלאנטי (מקובל)

הרב אברהם בן מרדכי גאלאנטי היה מקובל איטלקי. נולד ברומא בתחילת המאה ה-16 ונפטר בשנת 1560. הרב גאלאנטי עלה לצפת ונהיה מתלמידיו של הרמ"ק. כמו אביו מרדכי ואחיו המבוגר ממנו, הרב משה גאלאנטי, חי חיי סגפנות וקדושה. על פי מסורת שמופיעה בספר שם הגדולים, לאור עושרו הוא הקים אנדרטה על קברו של רשב"י שעודנה עומדת כיום. קינת סתרים (נקרא גם קול בוכים) - פירוש קבלי על מגילת איכה. נערך על ידי בנו שמואל תחת אסופה בשם קול בוכים והודפס בוונציה בשנת 1589.(בהמשך ביאר כ"ק אדמו"ר הצ"צ מליובאוויטש ביאור המבוסס על ביאור קבלי זה למגילת איכה שאותו לומדים חסידי חב"ד בתשעה באב ע"פ הוראת כ"ק אדמו"ר מליבאוויטש נשיא דורנו) ירח יקר - פירוש על ספר הזוהר. רבי אברהם אזולאי כתב ביאור וקיצור של הספר. זכות אבות - פירוש על מסכת אבות. נתן שור תולדות צפת אברהם דוד - עלייה והתיישבות בארץ ישראל במאה ה-טז, עמוד 152 קול בוכים, באתר היברובוקס על הרב אברהם גלאנטי באתר דעת אברהם בן מרדכי גלנטי (נפטר 1560), דף שער בספרייה הלאומית יוסף הקר, מחקרים בתולדות ארץ ישראל ויישובה היהודי אברהם דוד, עלייה והתיישבות בארץ ישראל במאה ה-טז אבריימקה אייזנשטיין, להורדה: רשימות הצ"צ למגילת איכה בתוספת ביאור, באתר חב"ד אינפו, ‏2023-07-27
סטפני פראפר

סטפני פראפר (בצרפתית: Stéphanie Frappart; נולדה ב-14 בדצמבר 1983) היא שופטת כדורגל צרפתייה. משמשת כשופטת במשחקים מקומיים בצרפת, וכן במסגרות משחקים של אופ"א ופיפ"א. נמצאת ברשימת שופטי פיפ"א משנת 2009, שפטה בגמר גביע העולם בכדורגל נשים 2019 וכן במספר משחקים חשובים נוספים. פראפר היא האישה הראשונה ששפטה משחקי כדורגל גברים בליגות הבכירות בצרפת, ואף הייתה לאישה הראשונה ששפטה משחק כדורגל גברים בעל חשיבות גבוהה במסגרת אופ"א, כאשר שימשה כשופטת הראשית במשחק הסופר קאפ האירופי לשנת 2019. בשנת 2011 החלה לשפוט לראשונה במשחקי כדורגל גברים, כאשר ניהלה משחקים בליגה הצרפתית השלישית. בשנת 2014 נהפכה לאישה הראשונה ששופטת במשחקי ליגת המשנה הצרפתית. שפטה לראשונה במשחקי גביע העולם בכדורגל נשים בשנת 2015. באפריל 2019 הוכרז כי פראפר תהיה לאישה הראשונה שתשפוט במשחקי ליגת העל הצרפתית. ב-28 באפריל שפטה במשחק בין אמיין לשטרסבורג. פראפר נבחרה לסגל השופטים בגביע העולם בכדורגל נשים 2019 שנערך בצרפת, ואף שפטה במשחק הגמר, בו גברה נבחרת ארצות הברית על נבחרת הולנד. ב-14 באוגוסט 2019 שפטה פראפר במשחק הסופר קאפ האירופי בו התמודדו ליברפול וצ'לסי. ב-2020 הייתה פראפר האישה הראשונה ששפטה משחק בליגת האלופות (בין יובנטוס ודינמו קייב). ב-2021 הייתה האישה הראשונה ששפטה משחק במוקדמות המונדיאל, וב-2022 הייתה האישה הראשונה ששפטה משחק בטורניר הגמר של גביע העולם בכדורגל, בין נבחרות גרמניה וקוסטה ריקה (מוקדם יותר שימשה גם כשופטת רביעית במשחקים בין מקסיקו לפולין ובין פורטוגל וגאנה). מדיה וקבצים בנושא סטפני פראפר בוויקישיתוף סטפני פראפר, באתר Soccerway פרופיל השופטת, באתר Transfermarkt Ben Church CNN, First female to referee major UEFA men's showpiece, CNN ליאור ברטל, ‏היסטוריה: שופטת הכדורגל סטפני פרפרט תשפוט בגמר הסופר-קאפ גברים, באתר דבר העובדים בארץ ישראל, 3 באוגוסט 2019
מקהלות

מַקְהֵלֹת הוא אתר מקראי מתחנות נדודי בני ישראל במדבר. שמו מופיע בספר במדבר, פרק ל"ג, פסוקים כ"ה–כ"ו ”וַיִּסְעוּ מֵחֲרָדָה וַיַּחֲנוּ בְּמַקְהֵלֹת: וַיִּסְעוּ מִמַּקְהֵלֹת וַיַּחֲנוּ בְּתָחַת:” בני ישראל הגיעו אל מקהלות מחרדה, לאחר מכן המשיכו במסעם וחנו בתחת. יש הטוענים[דרושה הבהרה] כי מקהלות היא קהלתה, אחת התחנות הקודמות של בני ישראל במסע, המוזכרת מעט קודם לכן – בספר במדבר, פרק ל"ג, פסוק כ"ב. בתרגום השבעים ובתרגום המיוחס ליונתן נקראת גם קהלתה "מקהלת". צבי קארל, תרגום השבעים לתורה, ירושלים, קרית ספר, 1979, עמ' 192.
תחת (אתר מקראי)

תָּחַת הוא אתר מקראי מתחנות נדודי בני ישראל במדבר. שמו מופיע בספר במדבר, פרק ל"ג, פסוקים כ"ו–כ"ז ”וַיִּסְעוּ מִמַּקְהֵלֹת וַיַּחֲנוּ בְּתָחַת: וַיִּסְעוּ מִתָּחַת וַיַּחֲנוּ בְּתָרַח:” בני ישראל הגיעו אל תחת ממקהלות, לאחר מכן המשיכו במסעם וחנו בתרח. שם זה נזכר במקומות אחרים בתנ"ך כשם אדם, אך לא כשם מקום. יש שהציעו שזהו שמו של עם כלשהו שישב באזור שהארץ נקראה על שמו, בדומה ל”אֶרֶץ תַּחְתִּים חָדְשִׁי” הנזכרת בספר שמואל ב', פרק כ"ד, פסוק ו'. התרגום המיוחס ליונתן מתרגם ”ונטלו ממקהלות ושרו בארעית מקהלות:”, ונראה שהוא מפרש ש"תחת" אינו שם המקום אלא תיאור המוסב על מקהלות הקודם לו, כלומר המקום שמתחת למקהלות. למשל ספר דברי הימים א', פרק ו', פסוק ט'. דעת מקרא על פס' כו.
Bonsoir

"Bonsoir" (בעברית: "בונסוואר") הוא סינגל שהוקלט על ידי הזמרת הישראלית עדן בן זקן. השיר יצא לאור ב-13 באוגוסט 2019, בהוצאת חברות התקליטים ארומה מיוזיק ושרית הפקות, כסינגל שלא מתוך אלבום. עם יציאתו נכנס השיר אל המקום ה-10 במצעד של מדיה פורסט. השיר נכתב על ידי משה בן אברהם, אלעד טרבלסי והולחן על ידי בן זקן, אופק יקותיאל ומשה בן אברהם. יוסי חרסונסקי הפנה כלפי השיר ביקורת מעורבת, תוך שהעניק לו ציון של שניים וחצי כוכבי זהב מתוך חמישה. את תסריט הווידאו קליפ כתבה בן זקן והפיקה בשיתוף לירן סגל. סרטון השיר "Bonsoir" באתר יוטיוב עדן בן זקן, אופק יקותיאל, משה אברהם עדן בן זקן - Bonsoir, ביקורת, באתר יוסימיוסיק אגרוף, באתר genius (באנגלית) Bonsoir, נבדק ב-2019-08-13 niv the tool, המצעד השבועי של מדיה פורסט, באתר mediaforest-group עדן בן זקן כותבת תסריט לקליפ שלה בעצמה, ‏7 באוגוסט 2019 עדן בן זקן מצלמת קליפ, ‏7 באוגוסט 2019